CELEX: 32016R0533
Language: mt
Date: 2016-03-31 00:00:00
Title: Regolament ta' Implimentazzjoni tal-Kummissjoni (UE) 2016/533 tal-31 ta' Marzu 2016 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana

6.4.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 89/4
               
            REGOLAMENT TA' IMPLIMENTAZZJONI TAL-KUMMISSJONI (UE) 2016/533
      tal-31 ta' Marzu 2016
      li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b'mod partikolari l-Artikolu 9(1)(a) tiegħu,
      Billi:
      
                  (1)
               
               
                  Ir-Regolament (KEE) Nru 2658/87 stabbilixxa nomenklatura tal-oġġetti (minn hawn 'il quddiem imsejħa n-“Nomenklatura Magħquda”), li hija stabbilita fl-Anness I ta' dak ir-Regolament.
               
            
                  (2)
               
               
                  Fl-interess taċ-ċertezza tad-dritt, hemm bżonn li tiġi ċċarata d-determinazzjoni tal-kontenut ta' proteini fix-xarbiet ibbażati fuq is-sojja kklassifikati fis-subintestaturi 2202 90 11 u 2202 90 15 tan-Nomenklatura Magħquda.
               
            
                  (3)
               
               
                  Il-metodu ta' Kjeldahl stipulat fir-Regolament tal-Kummissjoni (KE) Nru 152/2009 (2) għandu jiġi applikat għad-determinazzjoni tal-kontenut ta' proteina mhux raffinata. Il-metodu ta' Kjeldahl huwa l-metodu rikonoxxut internazzjonalment għall-istima tal-kontenut ta' proteini fl-ikel, minħabba l-universalità, il-preċiżjoni u r-riproduċibbiltà tiegħu. Il-fattur ta' konverżjoni għad-determinazzjoni tal-kontenut ta' proteini abbażi tal-kontenut totali ta' nitroġenu jiddependi mit-tip ta' proteina preżenti fil-kampjun. Filwaqt li jitqies li hawnhekk il-kontenut ta' proteina tas-sojja jrid jiġi determinat, għandu jiġi applikat fattur tal-konverżjoni ta' 6,25.
               
            
                  (4)
               
               
                  Nota ġdida addizzjonali għandha għalhekk tiżdied fil-Kapitolu 22 tal-Parti Tnejn tan-Nomenklatura Magħquda sabiex tiżgura l-interpretazzjoni uniformi tagħha fl-Unjoni.
               
            
                  (5)
               
               
                  Ir-Regolament (KEE) Nru 2658/87 għandu għalhekk jiġi emendat skont dan.
               
            
                  (6)
               
               
                  Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Fil-Kapitolu 22 tal-Parti Tnejn tan-Nomenklatura Magħquda stipulata fl-Anness I tar-Regolament (KEE) Nru 2658/87, tiddaħħal in-Nota Addizzjonali 13 li ġejja:
      
         
                     “13.
                  
                  
                     Għall-finijiet tas-subintestaturi 2202 90 11 u 2202 90 15, il-kontenut ta' proteini għandu jiġi determinat permezz tal-multiplikazzjoni tal-kontenut totali ta' nitroġenu, ikkalkulat bl-użu tal-metodu stipulat fil-punti 2 sa 8 tal-parti C tal-Anness III tar-Regolament tal-Kummissjoni (KE) Nru 152/2009 (*), bil-fattur ta' 6,25.
                  
               
      Artikolu 2
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-31 ta' Marzu 2016.
         
            
               Għall-Kummissjoni,
            
            
               F'isem il-President,
            
            Stephen QUEST
            
               Direttur Ġenerali għat-Tassazzjoni u l-Unjoni Doganali
            
         
      
      
         (1)  ĠU L 256, 7.9.1987, p. 1.
      
         (2)  Ir-Regolament tal-Kummissjoni (KE) Nru 152/2009 tas-27 ta' Jannar 2009 li jistabbilixxi l-metodi ta' teħid ta' kampjuni u analiżi għall-kontroll uffiċjali tal-għalf (ĠU L 54, 26.2.2009, p. 1).